Viborger Samler, 1848-06-03
Fra Slesvig er der udstædt et Opraab til de frie Normænd om dog for Guds Skyld ikke at komme Danmark til Hjelp, og at betænke Frihedens hellige Sag. Den provisoriske Regjerings officielle Organ "Schl. Holst. Zeit. melder fra Rendsborg under 29de Mai. J Eftermiddags er hertil indløben Efterretning om et temmelig betydeligt Sammenstod med de Danske i Sundeved. Gaarsdagen (den 28de Mai) var bestemt til at afløse de ligeover for Als som Forposter staaende Forbundstropper. Derom maae de Danske, der overhovedet blive godt betjente af deres Spioner i hiin Egn, have erholdt Underretning. Betydelig forstærkede ved Tropper, der i de sidste Dage atter vare overførte fra Fyen til Als, foretoge de en Landgang paa denne Bred, hvilken Landgang man fra tydsk Side ikke synes at have bemærket med tilfulde Betydenhed, da man navnligen og fornemmelig havde henledet Opmærksomheden paa vore egne af marscherende Tropper. Men snart, efterat Pikets vare udstillede, saae man sig pludselig angreben af en stor dansk Overmagt af Jnfanterie og Artillerie ved Foden af Duppeler-Høien (unter der Duppeler=Höhe), medens til samme Tid Vesten for Ekensund (ved Alnoer og Treppe) et Antal af Skibe og Kanonbaade viste sig, som om en Landgang ogsaa skulde iværksættes her. Aabenbart var det de Danskes Hensigt at deele de tydske Stridskræfter, hvilket dog kun lykkedes dem i en lille Grad. Paa DuppelerBakkerne udbrød nu en meget heftig Kamp, hvori begge Parter lede store Tab, ved Jlden fra Skytset, saavel af Døde som Saarede. De Danske have fegtet med Hæder (ruhmvoll gefochten). - Deres Styrke anslaaes til 8000 Md.; vor Krigstyrke har vel ikke været større end 7000 Mr. De Danske fegtede under Beskyttelse af deres Skibs kanoner og flankeredes ved Artillerie paa Fastlandet. J flere Timer forblev Kampen uafgjort, indtil omsider henved Kl. 7 om Aftenen de tydske Tropper saae sig foranledigede til at tiltræde Tilbagetoget over Gravensteen, og Nordpaa henimod Qvars, medens de Danske nærmede sig Gravensteen, indtil paa 1 Miil nær, hvor vor Arriergarde blev staaende. Rendsb. Tageblatt af samme Datum skriver: Efterretningerne om Kampens Udfald i Sundeved lyde forskjelligt. Efter een Melding skulle de Danske være drevne tilbage; efter en anden skulle de Danske have gjort 500 Fanger og taget 6 Kanoner. Den officielle Efterretning imodesees først over Hanover."Et Privatbrev fra Flensborg i Brsh. af 29de melder, at de Danske vare om Søndagen den 28de landede i Sundeved med 8 Bataill. og meget Artillerie, at de, for at skuffe Forbundstropperne, vare først marscherede sydpaa til Ekensund, men derefter trængte pludselig frem imod den tydske Besætning, hvis Styrke (to Bat.) var dem tilstrækkelig bekjendt ved Spioner, samt at de Danske naturligviis havde trængt disse tilbage. Den tydske Commandant havde sagt til Brevconcipisten, at han havde havt Ordre til ikke at rykke ud, da man var forvisset om, at alle de danske Tropper igjen vare vendte tilbage til Als. Fremdeles melder Alt. Merc. fra Kiel (den 28de Mai),at den Gen. Wrangel tilstillede Ordre (om at trække sig tilbage) ikke skulde gaae ud paa de tydske Troppers Tilbagetog bag Slien, men at der skulde være trukket en Demarcationslinie fra Tøndern indtil hen til Gjenner bugten, Nord for Aabenraa, ifølge hvilken altsaa af hele det slesvigske Fastland hele Amtet Haderslev og Lygumkloster tilligemed mindre Dele af Amterne Tøndern og Aabenraa foreløbigen skulde forblive ubesatte. – Denne Efterretning har gjort et nedslaaende Jndtryk, fordi kun meget vigtige Grunde, kunne have bestemt Preussen til at opgive den hidtilværende fordeelagtige Position. Man finder deri ogsaa en stærk Hentydning paa, at det danske Nordslesvig ganske eller tildeels (efter de engelske Mæglingsforslag) vil blive afstaaet (aufgegeben) i den definitive Fredsslutning, en Tanke, som man rigtignok ikke ganske synes at have opgivet ved Jdeen om et Forlig med Danmark, men som dog den provisoriske Regjering efter det danske Nederlag i Slesvig synes at have opgivet. – Efterretningerne fra Berlin have derfor ogsaa, gjort et særdeles dybt Jndtryk i Rendsborg. Chefen for vore udenrigske Anliggender, Grev Reventlou, reiste strax til Berlin, og han er ogsaa allerede vendt tilbage fra denne Stad, tilsyneladende lidet tilfredsstillet. – Jdag (den 28de Mai) er Beseler afreist til Frankfurt for hos Forbundsdagen (maaskee ogsaa hos Nationalforsamlingen) at indvirke paa de diplomatiske Forhandlingers Gang Efter en Efterretning fra Altona af 29de Mai er Capt. Dirckink=Holmfeldt idag bragt til Stade. En fra de Danske erobret Standart er (ventelig som et Seierstegn) ført til Hanover. Den fra Hadersleben igaar til Frankfurt am Main afreiste Deputation bestaaer af Actuar og Magistratsmedlem Dr. Meyer fra Hadersleben og Oeconomerne Lorenzen og Holm fra samme Amt.